Contingut

# Macro

Obre el diàleg Macro, on podreu crear, editar, organitzar i executar les macros del LibreOffice Basic.

## Nom de la macro

Mostra el nom de la macro seleccionada. Per a crear o canviar el nom d'una macro, introduïu un nom aquí.

## Macro a partir de / Desa la macro a

Enumera les biblioteques i els mòduls on podeu obrir o desar les vostres macros. Per a desar una macro en un document concret, obriu el document i, a continuació, obriu aquest diàleg.

## Executa / Desa

Executa o desa la macro actual.

## Assigna

Obre el diàleg Personalitza, on podreu assignar la macro seleccionada a una ordre de menú, a una barra d'eines o a un esdeveniment.

## Edita

Inicia l'editor del LibreOffice Basic i obre la macro seleccionada per a l'edició.

## Nou/Suprimeix

Crea una macro nova o suprimeix la macro seleccionada.

Per a crear una macro nova, seleccioneu el mòdul «Estàndard» de la llista Macro de i feu clic a Nova.

Per a suprimir una macro, seleccioneu-la i, a continuació, feu clic a Suprimeix.

## Organitzador

Obre el diàleg Organitzador de macros, on podreu afegir, editar o suprimir mòduls de macros, diàlegs i biblioteques existents.

### Mòdul/Diàleg

Enumera les macros i els diàlegs existents.

Podeu arrossegar i deixar anar un mòdul o un diàleg entre biblioteques.

Per copiar un diàleg o un mòdul, manteniu premuda la tecla OrdreCtrl mentre arrossegueu i deixeu anar.

### Edita

Obre la macro o el diàleg seleccionat per a editar-lo.

### Nou

Crea un mòdul nou.

Crea un diàleg nou.

### Pestanya Biblioteques

Us permet gestionar les biblioteques de macros.

### Ubicació

Seleccioneu la ubicació que conté les biblioteques de macros que voleu organitzar.

### Biblioteca

Enumera les bibliotecas de macros de la ubicació seleccionada.

### Edita

Obre l'editor del LibreOffice Basic perquè pugueu modificar la biblioteca seleccionada.

### Contrasenya

Assigna o edita la contrasenya de la biblioteca seleccionada. Les biblioteques «Estàndard» no poden tenir contrasenya.

### Nova

Crea una biblioteca nova.

### Nom

Introduïu un nom per al nou mòdul, diàleg o biblioteca.

### Afegeix

Cerqueu la biblioteca del LibreOffice Basic que vulgueu afegir a la llista actual i, a continuació, feu clic a Obre.

Ens cal la vostra ajuda!