Contingut

# Creació d'un diagrama de flux

### Per a crear un diagrama de flux:

1. Seleccioneu una eina de la barra d'eines Diagrames de flux de la barra Dibuix.

2. Arrossegueu una forma a la diapositiva.

3. Per a afegir més formes, repetiu els últims passos.

4. Obriu la barra d'eines Connectors de la barra Dibuix i seleccioneu una línia de connexió.

5. Moveu la busca sobre la vora d'una forma per tal que apareguin els punts de connexió.

6. Feu clic a un lloc de connexió, arrossegueu-lo cap a un altre punt de connexió d'una altra forma i deixeu-lo anar.

7. Per a afegir més connectors, repetiu els últims passos.

Ara disposeu de l'esquema bàsic del diagrama de flux.

### Per a afegir text a les formes del diagrama de flux

Feu una de les accions següents:

- Feu doble clic a la forma i teclegeu o enganxeu el text.

- Feu clic a la icona Text de la barra Dibuix i arrossegueu un objecte de text sobre la forma. Teclegeu o enganxeu el text a l'objecte de text.

### Per a afegir un color d'emplenament a una forma:

1. Seleccioneu la forma i trieu Format ▸ Àrea.

2. Seleccioneu Color i feu clic a un color de la llista.

### Per a afegir zones sensibles que cridin altres diapositives:

Assigneu interaccions a alguns objectes de la diapositiva.

1. Seleccioneu l'objecte i trieu Presentació de diapositives ▸ Interacció.

2. Seleccioneu una interacció al diàleg. Per exemple, seleccioneu d'anar a la diapositiva següent quan l'usuari faci clic a l'objecte.

Temes relacionats

Connectors

Punts d'adhesió

Ens cal la vostra ajuda!