Auxiliar de funcions

Contingut

# Funció

Obre l'auxiliar de funcions, que us permet crear fórmules interactivament.

Abans d'iniciar l'auxiliar, seleccioneu una cel·la o un interval de cel·les del full actual, per tal de determinar la posició en què s'inserirà la fórmula.

Per a accedir a aquesta ordre...

#### Des de la barra de menús:

Trieu Insereix ▸ Funció.

#### Des de la interfície en pestanyes:

On the Insert menu of the Insert tab, choose Function.

#### Des de les barres d'eines:

Auxiliar de funcions

#### Amb el teclat:

CommandCtrl + F2

Us podeu baixar l'especificació ODFF (OpenDocument Format Formula) completa des del lloc web d'OASIS.

L'Auxiliar de funcions té dues pestanyes: la pestanya Funcions s'utilitza per a crear fórmules i la pestanya Estructura permet comprovar la construcció de les fórmules.

## Pestanya de funcions

### Cerca

Cerca per una part del nom de la funció.

### Categoria

Enumera les categories a les quals estan assignades les diverses funcions. Seleccioneu una categoria per a visualitzar les funcions adequades en el camp de llista que apareix a sota. Seleccioneu «Totes» per a visualitzar totes les funcions per ordre alfabètic, independentment de la categoria a la qual pertanyin. «Utilitzat per darrer cop» mostra les últimes funcions que heu fet servir.

Podeu explorar la llista de categories i de funcions sencera.

### Funció

Mostra les funcions que s'han trobat a la categoria seleccionada. Feu doble clic per a seleccionar una funció. Un sol clic mostra una descripció curta de la funció.

### Matriu

Indica que la funció seleccionada s'ha d'inserir en l'interval de cel·les seleccionat com una fórmula matricial. Les fórmules matricials s'apliquen a diverses cel·les. Cada cel·la de la matriu conté la fórmula, no com a còpia sinó com una fórmula comuna que comparteixen totes les cel·les de la matriu.

L'opció Matriu fa el mateix que prémer OrdreCtrl+Maj+Retorn. L'opció es fa servir per a introduir i confirmar fórmules al full. La fórmula s'insereix com a matricial; aquest fet s'indica mitjançant dues claus: { }.

La mida màxima d'un interval matricial és de 128 per 128 cel·les.

### Camps d'entrada d'arguments

Quan feu doble clic en una funció, el camp d'entrada d'arguments apareixerà al costat dret del diàleg. Per seleccionar com argument la referència a una cel·la, feu clic directament a la cel·la, o arrossegueu l'interval requerit mentre manteniu premut el botó del ratolí a través del full. També podeu introduir valors numèrics i altres valors o referències directament als camps corresponents del diàleg. Quan utilitzeu entrades data assegureu-vos d'utilitzar el format correcte. Feu clic a D'acord per inserir el resultat al full de càlcul.

### Reduir / Ampliar

Feu clic a la icona Contrau per reduir el diàleg a la mida del camp d'entrada. Aleshores és més fàcil marcar la referència requerida al full. Aleshores, les icones es converteixen automàticament a la icona Amplia. Feu-hi clic per restaurar el diàleg a la seva mida original.

El diàleg es minimitza automàticament quan feu clic a un full amb el ratolí. Quan allibereu el botó, el diàleg es restaura i l'interval de referència definit amb el ratolí es realça al document amb un marc blau.

Redueix

Expand

### Resultat de la funció

Tan aviat introduïu arguments a la funció, es calcula el resultat. Aquesta previsualització us informa si el càlcul es pot dur a terme amb els arguments donats. Si com a resultat es produeix un error, es mostrarà el codi d'error.

Els arguments obligatoris s'indiquen mitjançant noms en negreta.

### f(x) (segons quina sigui la funció seleccionada)

Permet accedir a un nivell subordinat de l'Auxiliar de funcions per a incrustar una altra funció dins de la funció, en lloc d'incrustar-hi un valor o una referència.

### Argument/Paràmetre/Referència de cel·la (segons la funció seleccionada)

El nombre de camps de text visibles depèn de la funció. Introduïu els arguments directament en els camps d'argument o feu clic en una cel·la de la taula.

### Resultat

Mostra el resultat del càlcul o un missatge d'error.

### Fórmula

Mostra la fórmula que s'ha creat. Escriviu les entrades directament o creeu la fórmula amb l'ajuda de l'auxiliar.

### Enrere

Mou el focus enrere entre les components de la fórmula, i els marca a mesura que ho fa.

Per seleccionar una única funció d'una fórmula complexa que consta de diverses funcions, feu doble clic a la funció a la finestra de fórmules.

### Següent

Avança entre els elements que componen la fórmula en la finestra de fórmula. Aquest botó també es pot utilitzar per a assignar funcions a la fórmula. Si seleccioneu una funció i feu clic al botó Següent, la selecció apareix a la finestra de fórmula.

Feu doble clic en una funció a la finestra de selecció per transferir-la a la finestra de fórmules.

### D'acord

Finalitza l'Auxiliar de fórmules i transfereix la fórmula a les cel·les seleccionades.

### Cancel·la

Tanca el diàleg sense implementar la fórmula.

## Pestanya d'estructura

En aquesta pàgina podeu visualitzar l'estructura de la funció.

Si inicieu l'Auxiliar de funcions mentre el cursor de cel·la està situat en una cel·la que ja conté una funció, s'obre la pestanya Estructura i mostra la composició de la fórmula actual.

### Contingut

Mostra una representació jeràrquica de la funció actual. Per a mostrar els arguments o amagar-los, feu clic en el signe de suma (+) o resta (−) que hi ha al davant.

Els punts blaus indiquen els arguments que s'han introduït correctament; els punts vermells representen tipus de dades incorrectes. Per exemple, si la funció SUMA conté un argument de text, aquest argument apareixerà en vermell perquè la funció SUMA només admet entrades numèriques.

Ens cal la vostra ajuda!